OpenLLM-France/wikimedia huggingface dataset:
# Georgeericksenita

La georgeericksenita és un mineral de la classe dels òxids. Rep el seu nom en honor de George E. Ericksen (1920-1996), qui va estudiar els dipòsits de nitrats pel Servei Geològic dels Estats Units. Va ser descoberta a l'Oficina Chacabuco (Província d'Antofagasta, Xile); es tracta de l'únic indret on ha estat trobada aquesta espècie mineral.

## Característiques

La georgeericksenita és un cromat-iodat de fórmula química Na₆CaMg(IO₃)₆(CrO₄)₂·12H₂O. Cristal·litza en el sistema monoclínic. La seva duresa a l'escala de Mohs es troba entre 3 i 4. Segons la classificació de Nickel-Strunz pertany a «04.KD: Iodats amb anions addicionals, amb H₂O» juntament amb la dietzeïta.

## Estructura cristal·lina

L'estructura cristal·lina de la george-ericksenita té les següents característiques:
* un sol lloc únic $^{[4]}$Cr(S).
* un sol lloc únic $^{[6]}$Mg octaèdric.
* tres llocs independents $^{[6]}$I, coordinats per atoms d'oxigen i molècules d'aigua.
* tres llocs Na: (1) octaèdric, (2) octaèdric augmentat, i (3) triangular dodecaèdric.
* un sol lloc únic Ca, en coordinació quadrada antiprismàtica.
* sis llocs únics de molècules d'aigua.
Els poliedres de cations comparteixen els vèrtexs, les arestes i les cares i, per tant, formen lloses paral·leles a (100) unides per ponts d'hidrogen.

## Referències

* 1 2 3 «George-ericksenite» (en anglès). Mindat. [Consulta: 7 novembre 2015].
* ↑ «George-ericksenite» (en anglès). Webmineral. [Consulta: 16 abril 2017].
# Astrid Guyart

Astrid Murielle Guyart (Suresnes, 17 de març de 1983) és una esportista francesa que competeix en esgrima, especialista en la modalitat de floret. El seu germà Brice també competeix en esgrima.
Va participar en tres Jocs Olímpics d'Estiu, i hi va obtenir una medalla de plata a Tòquio 2020, en la prova per equips (juntament amb Anita Blaze, Pauline Ranvier i Ysaora Thibus), el quart lloc a Londres 2012, per equips, i el sisè a Rio de Janeiro 2016, en la prova individual.
Va guanyar sis medalles en el Campionat del Món d'esgrima entre els anys 2005 i 2018, i vuit medalles en el Campionat d'Europa d'esgrima entre els anys 2008 i 2018.

## Palmarès internacional

Jocs Olímpics :
| Any | Lloc | Medalla | Prova |
| 2020 | Tòquio ( Japó) | 2 | Floret per equips |
| Campionat del món ||||
| Any | Lloc | Medalla | Prova |
| 2005 | Leipzig ( Alemanya) | 3 | Floret per equips |
| 2013 | Budapest ( Hongria) | 2 | Floret per equips |
| 2014 | Kazán ( Rússia) | 3 | Floret per equips |
| 2015 | Moscou ( Rússia) | 3 | Floret per equips |
| 2016 | Rio de Janeiro ( Brasil) | 3 | Floret per equips |
| 2018 | Wuxi ( R.P. de la Xina) | 3 | Floret per equips |
| Campionat d'Europa ||||
| Any | Lloc | Medalla | Prova |
| 2008 | Kíev ( Ucraïna) | 3 | Floret per equips |
| 2009 | Plòvdiv ( Bulgària) | 3 | Floret per equips |
| 2012 | Legnano ( Itàlia) | 2 | Floret per equips |
| 2013 | Zagreb ( Croàcia) | 2 | Floret per equips |
| 2014 | Estrasburg ( França) | 3 | Floret per equips |
| 2015 | Montreux ( Suïssa) | 3 | Floret per equips |
| 2016 | Toruń ( Polònia) | 3 | Floret per equips |
| 2018 | Novi Sad ( Sèrbia) | 3 | Floret per equips |

## Referències

* ↑ «Astrid Guyart». Base de dades de la FIE (anglès)
* ↑ «Fencing World Championships (1921-2011)». Pàg. del Comitè Olímpic dels Estats Units (anglès)
# Institut d'Estudis Baleàrics

L'Institut d'Estudis Baleàrics (IEB) és una institució cultural pública a través de la Conselleria de Cultura del Govern de les Illes Balears. El seu actual director és Llorenç Perelló Rosselló.
Creat l'any 1971, la seva tasca és promocionar la cultura de les Illes Balears en totes les seves manifestacions, la llengua catalana, pròpia de les Illes Balears, i la cultura que s'hi expressa.
El seu camp d'actuació es dirigeix cap a dues direccions:

## Referències

* ↑ Mallorca, Diario de. «Mateu Malondra será el nuevo director del Institut d'Estudis Baleàrics» (en castellà). [Consulta: 28 agost 2019].
* ↑ «Directori». Web. AAAPIB. Arxivat de l'original el 3 de març 2016. [Consulta: 30 agost 2015].
* ↑ Vallés, Elena «El Govern designará a Josep Ramon Cerdà para pilotar el IEB». Diario de Mallorca, 09-07-2015.

## Vegeu també

* Associació d'Amics i Víctimes del Còmic

## Enllaços externs

* Web Institut d'Estudis Baleàrics
# Gülcan

Gülcan significa "bella com una rosa" en persa i s'utilitza com a nom de dona en turc. Persones amb el nom Gülcan inclouen:
* Gülcan Mıngır - atleta turca
* Gülcan Tunççekiç - ballarina de ballet turca
# Can Grau (Olivella)

* Aquest article tracta sobre Can Grau d'Olivella. Vegeu-ne altres significats a « Can Grau (desambiguació)».
Can Grau és una masia d'Olivella (Garraf) inclosa a l'Inventari del Patrimoni Arquitectònic de Catalunya.

## Descripció

Es troba en un puig elevat, a uns 2 kilòmetres de la Plana Novella, pel camí que d'aquesta va a Olivella. La masia consta de planta baixa i pis, amb coberta a dues vessants. Les obertures són allindades excepte la porta d'entrada que té un arc de mig punt.

## Història

La masia està documentada des del segle xvi. Antigament era coneguda com a Cabafic o Cabafiga. A partir del segle xvi pertanyé a la família Grau.
Unes reformes dels anys seixanta del segle xx van fer desaparèixer una part del conjunt. Va ser adquirida per la Diputació de Barcelona el 1986 i des de 1991, un cop restaurada, funciona com a escola de natura.

## Referències

* 1 2 3 «Can Grau». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].
* ↑ «Can Grau - Olivella - Pobles de Catalunya». [Consulta: 27 febrer 2019].
# Brian Kenny

Brian Kenny (Heidelberg, 1982) és un artista multidisciplinari estatunidenc.

## Biografia

Brian Kenny va néixer a la base militar estatunidenca a Heidelberg (Alemanya) el 1982 i va viatjar extensament amb els seus pares militars durant l'adolescència. Es va graduar per l'Oberlin College (Ohio). Kenny ha estat col·laborador durant anys de l'artista Slava Mogutin, amb qui va dur a terme el projecte SUPERM el 2004. Kenny ha exposat en galeries, museus i espais alternatius d'arreu del món. Va crear obres per Yacine Aouadi, Walter Van Beirendonck, Petrou\Man, Max Kibardin, Bruno Magli, Matthias Vriens-McGrath i Please Do Not Enter. Un dels temes principals en l'obra de Kenny és l'exploració de la seva pròpia sexualitat, comprovant els límits entre gèneres. El 2014 Kenny va col·laborar amb la fundació Visual AIDS per augmentar la consciència de la sida.

## Exposicions

La primera exposició individual de Brian Kenny va tenir lloc el 2008 a Nova York. Kenny va exposar el 2013 al Museu d'Art Contemporani d'Indianapolis com a part de SUPERM. El 2011 va exposar a la galeria La Petit Mort d'Ottawa amb Slava Mogutin. Ha participat en exposicions col·lectives del Museu d'Art Gai i Lèsbic Leslie-Lohman, del Museu Station d'Art Contemporani, del Museu d'Art de Haifa i del Museu Gai de Berlín.

## Vida personal

Brian Kenny és obertament gai. La seva parella és el seu antic col·laborador artístic Slava Mogutin.

## Referències

* ↑ «TMC interviews: Slava Mogutin and Brian Kenny of art team SUPERM». The Most Cake Magazine.
* ↑ «Còpia arxivada». Crave Magazine. Arxivat de l'original el 2018-02-22. [Consulta: 30 octubre 2016].
* ↑ «Brian Kenny Art». Please do not Enter. Arxivat de l'original el 2018-12-14. [Consulta: 30 octubre 2016].
* ↑ «Artist Brian Kenny Gets eFEMMEreal in Man-gerie; About Changing Perspectives Towards Gender and Sexuality». Huffington Post.
* ↑ «Còpia arxivada». Visual AIDS foundation. Arxivat de l'original el 2016-10-31. [Consulta: 30 octubre 2016].
* ↑ «Artist Spotlight: Brian Kenny». Advocate Magazine.
* ↑ «Còpia arxivada». Indianapolis Museum of Contemporary Art. Arxivat de l'original el 2016-11-18. [Consulta: 30 octubre 2016].
* ↑ «Slava Mogutin & Brian Kenny». La Petite Mort.
* ↑ «Còpia arxivada». www.leslielohman.org. Arxivat de l'original el 2016-10-31. [Consulta: 30 octubre 2016].
* ↑ «Còpia arxivada». stationmuseum.com. Arxivat de l'original el 2016-06-24. [Consulta: 30 octubre 2016].
* ↑ «History of Violence». www.hma.org.il.
* ↑ «Power Couples». Vice Magazine.

## Enllaços externs

* Brian Kenny - Lloc web oficial
# Gloria Stewart

Gloria Jean Owens - nom de casada Gloria Stewart - (1926 - Illa d'Eivissa, 1974) fou una cantant de jazz nord-americana que va tenir una carrera de cert renom però fugaç a casa nostra. Actuà a la cava Jamboree en la primera etapa de vida d'aquest local de la Plaça Reial i també als teatres Talia i Victòria. Va tenir una paper curt a la pel·lícula "Juventud a la intemperie". Es va casar amb Harold Manly Stewart. Va cantar en l'orquestra de George Cates i tenia sovint actuacions al club de jazz The Living Room de Manhattan. El 1959 va anar a viure a Barcelona (una ciutat que ja la coneixia per una visita anterior). Amb els germans Hand va participar en diversos programes de ràdio. Quan Tete Montoliu va abandonar temporalment el Jamboree, Gloria Stewart fou membre del conjunt de Salvador Font Mantequilla i Josep Farreras (el Jamboree Jazz Stars); quan Tete Montoliu va tornar, ella va continuar essent la cantant. Arran d'un fosc afer ("El crim dels existencialistes" popularment conegut com El crim del carrer Aragó) tot i ésser innocent, per ser un dels implicats conegut seu, va ser expulsada del nostre país amb motiu de no tenir els papers de residència. Va morir d'un atac de cor.

## Discografia

* Gloria Stewart-Jazz for Dancing (Elite, 1965), versió britànica de Hair
* Manhattan Blues.single de la pel·lícula Juventud a la intemperie (Ignacio F. Iquino, 1961).

## Font

* http://ccaa.elpais.com/ccaa/2012/12/06/catalunya/1354790155_808879.html

## Enllaços externs

* Treballs per o sobre Gloria Stewart Arxivat 2022-11-25 a Wayback Machine. en biblioteques (catàleg WorldCat) (anglès)
# Lhéry

Lhéry és un municipi francès, situat al departament del Marne i a la regió del Gran Est. L'any 2007 tenia 80 habitants.

## Demografia
### Població

El 2007 la població de fet de Lhéry era de 80 persones. Hi havia 28 famílies, de les quals 4 eren unipersonals (4 dones vivint soles i 4 dones vivint soles), 8 parelles sense fills, 12 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 36 habitatges, 29 eren l'habitatge principal de la família, 3 eren segones residències i 4 estaven desocupats. Tots els 36 habitatges eren cases. Dels 29 habitatges principals, 22 estaven ocupats pels seus propietaris, 4 estaven llogats i ocupats pels llogaters i 3 estaven cedits a títol gratuït; 1 tenia dues cambres, 2 en tenien tres, 11 en tenien quatre i 15 en tenien cinc o més. 22 habitatges disposaven pel capbaix d'una plaça de pàrquing. A 10 habitatges hi havia un automòbil i a 13 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Lhéry el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 0 | 75 a 79 | 4 |
| 0 | 70 a 74 | 4 |
| 0 | 65 a 69 | 0 |
| 4 | 60 a 64 | 0 |
| 0 | 55 a 59 | 8 |
| 0 | 50 a 54 | 0 |
| 0 | 45 a 49 | 0 |
| 12 | 40 a 44 | 4 |
| 0 | 35 a 39 | 8 |
| 0 | 30 a 34 | 0 |
| 4 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 4 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 49 persones, 38 eren actives i 11 eren inactives. De les 38 persones actives 37 estaven ocupades (22 homes i 15 dones) i 1 aturada (1 home). De les 11 persones inactives 2 estaven jubilades, 3 estaven estudiant i 6 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa alimentària, 1 d'una empresa de serveis i 1 d'una empresa classificada com a «altres activitats de serveis».
L'únic servei als particulars que hi havia el 2009 era una perruqueria.
L'any 2000 a Lhéry hi havia 9 explotacions agrícoles que ocupaven un total de 426 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Lhéry a l'INSEE.
* Évolution et structure de la population Fitxa amb el detall de dades de Lhéry a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Astrid Varnay

Astrid Varnay (Estocolm, 25 d'abril de 1918 - Múnic, 4 de setembre de 2006) fou una soprano dramàtica nascuda a Suècia, tot i que de família procedent d'Hongria, que va desenvolupar la major part de la seva carrera entre els Estats Units i Alemanya.
La seva mare era també una soprano i el seu pare era tenor i empresari operístic. Als divuit anys va decidir prendre classes de cant, i va ser contractada per la Metropolitan Opera de Nova York. Va debutar triomfalment el 1941 quan va substituir una indisposada Lotte Lehmann com a Sieglinde de Die Walküre de Richard Wagner.
El 1951 va ser contractada en la reobertura del Festival de Bayreuth, on hi va cantar durant disset temporades en papers com Brünnhilde, Isolda, Senta, Ortrud, Sieglinde, la Tercera Norna i Kundry. Fora del repertori wagnerià va ser una gran Elektra (de l'òpera homònima de Richard Strauss) i Lady Macbeth (Macbeth, de Giuseppe Verdi).
A partir de finals dels anys seixanta va començar una nova carrera com a mezzosoprano, aprofitant el seu important registre greu, i fins als anys vuitanta va romandre activa amb rols com Herodias (Salomé, de Strauss), Klytemnestra (Elektra) o la Sagristana de Jenůfa (Leoš Janáček).

## Referències

* ↑ «Astrid Varnay | enciclopèdia.cat». [Consulta: 11 juliol 2020].
* ↑ «Astrid Varnay» (en anglès). Encyclopaedia Britannica. [Consulta: 11 juliol 2020].
# Bartow (Florida)

Bartow és una població dels Estats Units a l'estat de Florida. Segons el cens del 2005 tenia 16.278 habitants.

## Demografia

Segons el cens del 2000, Bartow tenia 15.340 habitants, 5.531 habitatges, i 3.777 famílies. La densitat de població era de 527,4 habitants per km².
Dels 5.531 habitatges en un 29,3% hi vivien nens de menys de 18 anys, en un 47,4% hi vivien parelles casades, en un 16,7% dones solteres, i en un 31,7% no eren unitats familiars. En el 27,4% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,02.
Per edats la població es repartia de la següent manera: un 24,7% tenia menys de 18 anys, un 9% entre 18 i 24, un 28% entre 25 i 44, un 21,4% de 45 a 60 i un 16,9% 65 anys o més.
L'edat mediana era de 37 anys. Per cada 100 dones de 18 o més anys hi havia 95,4 homes.
La renda mediana per habitatge era de 38.568 $ i la renda mediana per família de 44.093 $. Els homes tenien una renda mediana de 31.716 $ mentre que les dones 21.309 $. La renda per capita de la població era de 19.487 $. Entorn del 9,7% de les famílies i el 13,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bartow». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 2 agost 2010].
* ↑ «Geographic Comparison Table- Bartow». American Fact Finder. Oficina del Cens dels Estats Units, 12-01-2010.
# Ilian Ivanov Kiriakov

Ilian Kiriakov és un exfutbolista búlgar, que ocupava la posició de defensa. Va néixer a Lesicheri el 4 d'agost de 1967.
Va destacar a l'Etar de Veliko Tarnovo. El 1991 fitxa pel Deportivo de La Coruña de la lliga espanyola. També militaria a la competició xipriota i escocesa, per retirar-se el 2003, de nou a l'Etar.

## Selecció

Kiriakov va ser internacional amb el seu país en 53 ocasions, tot marcant 5 gols. Va participar en el Mundial de 1994 i a l'Eurocopa de 1996.
# Gian Francesco Galeani Napione

Gian Francesco Galeani Napione (Torí, 1 de novembre de 1748 - Torí, 12 de juny de 1830) va ser un escriptor piemontès. Prengué part en les polèmiques de la segona meitat del segle xviii sobre la llengua italiana. A Dell’uso e dei pregi della lingua italiana (1791) expressà l’aspiració d’una llengua nacional i unitària.

## Referències

* ↑ «GALEANI NAPIONE di Cocconato, Gian Francesco in "Dizionario Biografico"» (en italià). [Consulta: 31 maig 2023].
# Ashley Barnes

Ashley Luke Barnes (30 d'octubre de 1989) és un futbolista professional anglès que juga de davanter central pel Burnley FC de la Premier League.

## Referències

* ↑ The PFA Footballers' Who's Who 2010–11. Edinburgh: Mainstream Publishing, 2010, p. 33. ISBN 978-1-84596-601-0.
* ↑ «Ashley Barnes». Burnley F.C.. Arxivat de l'original el 2017-08-04. [Consulta: 5 febrer 2019].
# Unió Esportiva Collera (femení)

La Unió Esportiva Collera de futbol femení (en castellà i oficialment Unión Deportiva Collerense) va néixer l'any 1999 a Palma (Mallorca, Illes Balears). Té la seu a Es Coll d'en Rabassa. Des de la temporada 2008-09 juga a la Primera Divisió (antiga Superlliga), màxima categoria de la lliga espanyola de futbol femení. L'equip juega els seus partits en el Camp Municipal Coll d'en Rebassa de Palma, més conegut com a Ca'n Caimari, un camp de gespa artificial amb capacitat per a 1.000 espectadors.
L'equip, format el 1999, la temporada 2008-09 l'equip finalitza en primera posició en el seu grup de Primera Nacional guanyant els 26 partits de lliga, un fet insòlit. A la fase d'ascens guanya per 4-1 l'Oiartzun Kirol Elkartea a Palma i per 0-1 a la Unión Deportiva Tacuense a Tenerife, aconseguint l'ascens a Superlliga. Des de llavors, el Club va marcar-se la permanència com a principal objectiu, aconseguint-lo cada temporada sense passar massa angúnies. La temporada 2012-13 la UE Collera femení va aconseguir la permanència per quart any consecutiu a la màxima categoria del futbol femení. De l'equip han sortit jugadores de primer nivell com Virginia Torrecilla, Mariona Caldentey, Patricia Guijarro, Patricia Mascaró, Maitane López i Rosita Herreros.

## Palmarès

* Primera Nacional (2a Categoria) (1): 2008-09
* Regional Mallorca (3a Categoria) (1): 2001-02

## Referències

* 1 2 3 4 Federació de Futbol de les Illes Balears, Històric de Competicions de l'Equip
* 1 2 España, Madrid, «Diez cosas que quizá no sabías del UD Collerense» (en castellà). Liga de Fútbol Profesional.
* ↑ Deportebalear.com, 20 de juny de 2009 (castellà)
* ↑ Diario de Mallorca, 21 de juny de 2009 (castellà)
* ↑ Diario de Mallorca, 22 de juny de 2009 (castellà)
* ↑ Marca.com, 22 d'octubre de 2009 (castellà)
* ↑ As.com, 11 de juliol de 2011 (castellà)
# Therese Nilshagen

Therese Nilshagen (Estocolm, 24 de gener de 1983) és una geneta sueca de doma.

## Trajectòria

Al Campionat d'Europa de Göteborg 2017, va guanyar la plata per equips i a Rotterdam 2019, va guanyar el bronze per equips, ambdós amb el semental negre Dante Weltino OLD. El 2016 va ser seleccionada per als Jocs Olímpics de Rio de Janeiro de 2016, però durant el control veterinari, el cavall no estava en condicions, per la qual cosa va ser substituïda pel company de l'equip Mads Hendeliowitz.
El 2021, Nilshagen va formar part de l'equip olímpic suec durant els Jocs Olímpics d'estiu de 2020 a Tòquio, va acabar 14è a la final individual i 6è amb l'equip. També va ser preseleccionada per les olimpíades de París del 2024.

## Biografia

Nilshagen va començar a muntar a l'edat de 8 anys a l'escola d'equitació local de Suècia. El seu debut internacional va ser el 2015 a Cappeln en Small Tour Level. El 2016 va competir per primera vegada en Gran Premi internacional. Aquell mateix any va ser seleccionada per a l'equip olímpic suec. Actualment resideix a Alemanya. Nilshagen parla amb fluïdesa el suec, l'alemany, l'anglès i el finès.

## Referències

* ↑ Helmink, Rick. «Spelen over voor Dante Weltino en Nilshagen», August 9, 2016.
* ↑ Hansson, Catharina. «[OS i Tokyo Therese Nilshagen: "Hade hoppats vara över 80"]» (en suec), July 28, 2021.
* ↑ «Therese Nilshagen». FEI. [Consulta: 23 juliol 2021].
# Grosbois-en-Montagne

Grosbois-en-Montagne és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 110 habitants.

## Demografia
### Població

El 2007 la població de fet de Grosbois-en-Montagne era de 110 persones. Hi havia 52 famílies, de les quals 20 eren unipersonals (8 homes vivint sols i 12 dones vivint soles), 16 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 76 habitatges, 48 eren l'habitatge principal de la família, 27 eren segones residències i 1 estava desocupat. 75 eren cases i 1 era un apartament. Dels 48 habitatges principals, 39 estaven ocupats pels seus propietaris i 9 estaven llogats i ocupats pels llogaters; 1 tenia dues cambres, 6 en tenien tres, 11 en tenien quatre i 30 en tenien cinc o més. 39 habitatges disposaven pel capbaix d'una plaça de pàrquing. A 18 habitatges hi havia un automòbil i a 23 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Grosbois-en-Montagne el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 4 | 80 a 84 | 0 |
| 4 | 75 a 79 | 0 |
| 4 | 70 a 74 | 12 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 8 | 50 a 54 | 0 |
| 0 | 45 a 49 | 0 |
| 0 | 40 a 44 | 8 |
| 4 | 35 a 39 | 0 |
| 12 | 30 a 34 | 8 |
| 4 | 25 a 29 | 4 |
| 0 | 20 a 24 | 0 |
| 0 | 15 a 19 | 4 |
| 0 | 10 a 14 | 4 |
| 0 | 5 a 9 | 8 |
| 12 | 0 a 4 | 4 |

## Economia

El 2007 la població en edat de treballar era de 58 persones, 45 eren actives i 13 eren inactives. De les 45 persones actives 39 estaven ocupades (21 homes i 18 dones) i 6 estaven aturades (2 homes i 4 dones). De les 13 persones inactives 4 estaven jubilades, 6 estaven estudiant i 3 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.
L'únic servei als particulars que hi havia el 2009 era una fusteria.
L'any 2000 a Grosbois-en-Montagne hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Grosbois-en-Montagne a l'INSEE.
* Évolution et structure de la population Fitxa amb el detall de dades de Grosbois-en-Montagne a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.